Um fjögur hundruð manns taka þátt í skátamóti sem nú stendur yfir á Úlfljótsvatni. Upphaflega átti að halda þetta mót í fyrra en því var frestað vegna Covid. Mótsstjóri segir að faraldurinn hafi haft mikil áhrif á starfsemi skátahreyfingarinnar.
Mótið er eitt af þremur sem haldið verður á Úlfljótsvatni í sumar. Landsmót skáta átti að fara fram í fyrrasumar en því var frestað og gripið til þess ráðs að halda þess í stað þrjú minni mót á þessu ári.
Ragnheiður Silja Kristjánsdóttir, einn af þremur mótsstjórum, segir að boðið verði upp á fjölbreytta dagskrá fyrir þátttakendur, en þeir eru flestir á aldrinum 7 til 18 ára.
Í dag og næstu tvo daga þá er svona aðaldagskráin í gangi. Það er opin dagskrá sem inniheldur alla þessa klassísku útivistardagskrá sem að Úlfljótsvatn býður upp á.
Það er klifurturninn og bátarnir og bogfimi. Svo erum við með vatnasafarí og sápufótbolta. Föndur og alls konar dagskrá þar sem hægt er að ganga á milli
Ragnheiður segir að Covid faraldurinn hafi haft mikil áhrif á skátastarfið. Mörgum viðburðum hafi verið frestað og þá hafi skátar líkt og aðrir þurft að aðlagast breyttum aðstæðum.
Þannig að skátastarfið er búið þróast mjög mikið með Covid bara í nýjar áttir sem við höfum ekki prófað áður. Þannig að það hlýtur að vera mikil gleði á svæðinu að fá að hittast á ný? Ekkert smá. Við erum öll búin að bíða og bíða eftir þessu. Í allan vetur höfum við verið að krossa fingur og vona að þetta verði hægt.
Þetta er alltaf að verða að veruleika og svo breytast takmarkanir og þá lítur ekki út fyrir að þetta muni takast. Svo bara rétt fyrir mót þá bara allar samkomutakmarkanir farnar og við fáum að hittast og leika okkur, syngja og hafa gaman